कैदियों को दी आपदा से बचाव की जानकारी
श्रीगंगानगर| केंद्रीयकारागृह में चल रहे फायर फाइटिंग एवं आपदा प्रबंधन प्रशिक्षण शिविर के अंतिम दिन कैदियों को प्राकृतिक आपदा के समय इससे बचाव और लोगों की सुरक्षा करने की जानकारी दी गई। नागरिक सुरक्षा के चीफ वार्डन निर्मल जैन के नेतृत्व में कैदियों को खेत में आग लगने, कृत्रिम श्वास, बाढ़ से बचाव जैसी विभिन्न समस्याओं से निपटने के बारे में बताया गया। शिविर में 101 कैदी शामिल हुए। मुख्य अतिथि कलेक्टर ज्ञानाराम थे। अधीक्षक राजपाल सिंह ने बताया कि कलेक्टर ने कैदियों को उनके परिवार बच्चों के लिए चल रही विभिन्न कल्याणकारी योजनाओं की जानकारी दी। कार्यक्रम में रोटरी क्लब श्रीगंगानगर ईस्ट ने जेल में 20 कुर्सियां भी भेंट की। इस अवसर पर राहुल जैन, विकास सिहाग, संजय सिंगल, ललित डोडा, संजय शर्मा सहित विभिन्न लोग मौजूद रहे।
hin_Deva hin_Deva